
Mestni svet
Komisija za mandatna vprašanja volitve in imenovanja
Trg Edvarda Kardelja 1, 5000 Nova Gorica

Številka: 014-0012/2025-11
Nova Gorica, dne 31. julija 2026


VODJEM SVETNIŠKIH SKUPIN IN 
PREDSTAVNIKOM POLITIČNIH STRANK
OZ. LIST KANDIDATOV


ZADEVA: KADROVSKE ZADEVE

Prosimo vas, da nam posredujete vaše predloge kandidatur za:

1. Imenovanje nadomestnega predstavnika Mestne občine Nova Gorica v Svet zavoda Osnovna šola Solkan

Zaradi odstopa predstavnika Mestne občine Nova Gorica v Svetu zavoda Osnovna šola Solkan je potrebno za preostanek mandatne dobe imenovati nadomestnega člana omenjenega zavoda za preostanek mandatne dobe.

Skladno z 11. členom Odloka o ustanovitvi javnega zavoda Osnovna šola Solkan (Uradno glasilo, št. 20/96, 13/98, 17/98, Uradne objave, št. 9/02 in Uradni list RS, št. 56/08, 28/10) upravlja zavod 11 članski svet zavoda, ki ga sestavljajo:
- 3 predstavniki ustanovitelja,
- 5 predstavnikov delavcev zavoda 
- 3 predstavniki staršev.

Mandat članov sveta zavoda traja 4 leta. Člani sveta zavoda so lahko zaporedoma imenovani oziroma izvoljeni največ dvakrat.

Svet zavoda ima naslednje pristojnosti:
· imenuje in razrešuje ravnatelja;
· sprejema program razvoja zavoda, 
· sprejema letni delovni načrt in poročilo o njegovi uresničitvi, 
· odloča o uvedbi nadstandardnih in drugih programov, 
· obravnava poročila o izobraževalni in vzgojni problematiki, 
· odloča o pritožbah v zvezi s pravicami, obveznostmi in odgovornostmi delavcev iz delovnega razmerja, 
· odloča o pritožbah staršev v zvezi z vzgojnim in izobraževalnim delom v šoli oz. vrtcu,
· sprejema pravila in druge splošne akte zavoda, ki jih določa ta odlok ali drug splošni akt zavoda, 
· določa finančni načrt in sprejema zaključne in periodične račune,
· predlaga ustanovitelju spremembo ali razširitev dejavnosti, 
· daje ustanovitelju in ravnatelju zavoda predloge in mnenja o posameznih vprašanjih, 
· razpisuje volitve predstavnikov delavcev v svet zavoda, 
· sprejema program razreševanja presežnih delavcev, 
· imenuje predstavnike zavoda v drugih asociacijah, 
· odloča, v soglasju z ustanoviteljem, o povezovanju v skupnost zavodov za opravljanje skupnih administrativnih in računovodskih nalog in za opravljanje drugih skupnih del, 
· sprejme letno poročilo o samoevalvaciji šole oziroma enote vrtca,
· daje soglasje k aktu o notranji organiziranosti in sistemizaciji delovnih mest za enoto vrtca, 
· opravlja druge naloge, določene z zakonom ter drugimi splošnimi akti zavoda. 
Svet zavoda lahko za opravljanje svojega dela imenuje tudi strokovna posvetovalna telesa.

Prosimo vas, da predloge kandidatur, skladno s poslovniškimi določili, posredujte najkasneje do torka, 18. avgusta 2026 na elektronski naslov mestna.obcina@nova-gorica.si, ali jih do tega dne, do 15. ure, vložite v glavni pisarni Mestne občine Nova Gorica, pisarna 12/pritličje.

V primeru vprašanj v zvezi s kandidaturami se lahko obrnete na Službo za mestni svet in krajevne skupnosti, dosegljivo na elektronskem naslovu melanija.kersevan@nova-gorica.si in telefonski številki 05/33 50 305.


	Skladno z 72. členom Poslovnika Mestnega sveta Mestne občine Nova Gorica mora biti predlog kandidature sestavljen v pisni obliki in mora vsebovati:
· navedbo predlagatelja kandidature (svetnik ali svetniška skupina);
· navedbo funkcije oziroma organa, na katerega se nanaša kandidatura;
· osebne podatke kandidata (ime in priimek, datum rojstva, kraj rojstva, kraj stalnega bivališča);
· podatke o strokovni izobrazbi kandidata;
· pisna dokazila o izpolnjevanju pogojev, ki/če so pogoj za izvolitev oziroma imenovanje;
· vnaprejšnjo pisno privolitev kandidata k izvolitvi oziroma imenovanju;
· podpis predlagatelja.

Predlagamo, da predlogu kandidature priložite življenjepis kandidata ter dokazila o njegovih izkušnjah, opravljenih usposabljanjih in izobraževanjih.

Predlogu je potrebno priložiti tudi morebitne druge za posamezno imenovanje predpisane priloge oz. dokazila.




Predloge kandidatur, ki bodo prispeli po izteku roka za vložitev kandidatur ter predloge kandidatur, ki ne vsebujejo vseh elementov, določenih v tem pozivu, bo Komisija za mandatna vprašanja, volitve in imenovanja zavrgla in o tem obvestila predlagatelja.

Lep pozdrav.	
							
	 
	Ana Zavrtanik Ugrin

	
	Predsednica

